Source: http://www.minilex.fi/a/tuomioistuin-ratkaisun-julkisuus
Timestamp: 2016-10-28 19:46:09+00:00

Document:
Tuomioistuin ratkaisun julkisuus - Minilex
Tuomioistuin ratkaisun julkisuus
>> Lakipuhelin neuvoo - Soita 0600 12 450 >> Tuomioistuimen ratkaisu on yleensä julkinen, ellei sitä ole säädetty salassa pidettäväksi. Tuomioistuimen ratkaisun julkisuudella tarkoitetaan, että itse ratkaisu on julkinen, nimet ja asiakirjat ovat julkisia sekä yleisö saa olla läsnä ratkaisua annettaessa tuomioistuimen käsittelyssä. Osaan ratkaisusta voi olla salassapitovelvoite, jolloin osa ratkaisusta ei ole julkinen lain nojalla ja osaan tuomioistuin voi antaa salassapitomääräyksen, jolloin vain osa tuomiosta salataan tarpeellisilta osin. Tuomioistuimen päätökseen soveltuu julkisuusperiaate, jonka mukaan kaikki on julkista, ellei toisin ole määrätty. Tuomioistuimen päätöksen julkisuudesta säädetään laissa oikeudenkäynnin julkisuudesta yleisissä tuomioistuimissa ja erityisesti sen 6 luvussa.
Ratkaisu voi olla julkinen kokonaan tai osittain. Ratkaisun lopputulos sekä sovellettavat lainkohdat ovat kuitenkin aina julkisia eikä niitä voi pitää salassa. Tuomioistuin voi määrätä ratkaisun osittain salassa pidettäväksi, jos ratkaisu sisältää salassa pidettäviä asiakirjoja. Tällaisia asiakirjoja ovat esimerkiksi henkilön yksityiselämään, terveydentilaan tai sosiaalihuoltoon liittyviä seikkoja taikka tietoja rikoksen uhrista sisältävät asiakirjat, joiden antaminen loukkaisi rikoksen uhrin oikeuksia tai hänen läheisiään tai muistoaan. Tuomioistuin voi myös erityisestä syystä tai asianosaisen pyynnöstä päättää, että osa ratkaisusta pidetään salassa, jos se sisältää tietoja, jotka on pidettävä salassa toisen lain nojalla ja tietojen julkiseksi tuleminen aiheuttaisi todennäköisesti vahinkoa tai merkittävää haittaa niille, joiden takia salassapitovelvollisuus on säädetty. Kun suullisen käsittely toimitetaan yleisön läsnä olematta, ei käsittelyssä tulleita tietoja välttämättä anneta julkisuuteen. Tuomioistuin voi myös päättää salata asianomistajan henkilöllisyyden, mikäli rikosasia koskee erityisen arkaluonteista yksityiselämää koskevaa seikkaa tai tietoa turvapaikanhakijan henkilöllisyyden säilöön ottamista koskevassa asiassa, jollei ole ilmeistä, että sen antaminen ei vaarantaisi turvapaikanhakijan tai hänen läheisensä turvallisuutta. Esimerkiksi seksuaalirikoksissa ei uhrin nimeä anneta julkisuuteen.
Päätöksen salaamisesta päätetään asianosaisen pyytäessä, tuomioistuimen niin harkitessa tai kun tietoja annetaan julkisuuteen ulkopuoliselle. Tuomioistuin ei voi myöhemmin enää muuttaa päätöstään ratkaisun julkisuudesta. Tuomioistuimen ratkaisun saa nähtäväksi menemällä tuomioistuimeen ja pyytämällä päätöstä nähtäväksi. Mikäli kaipaat lisää neuvoa, voit kääntyä lakimiespuhelimen puoleen. Emme vastaa vahingoista, joihin näiden tietojen perusteella on ryhdytty tai oltu ryhtymättä. >> Etsitkö vastausta lakiasiaasi? - Soita lakipuhelimeen 0600 12 450 >>
› Tuomioistuinneuvottelun julkisuus › Yleisöjulkisuus oikeudenkäynnin lähtökohtana › Anonyymi todistaminen › Anonyymi todistaminen ja oikeudenkäyntiasiakirjojen julkisuus › Asiakirjajulkisuus on lähtökohta oikeudenkäynnissä › Asianosaisjulkisuus turvaa oikeudenkäynnin oikeudenmukaisuutta › Julkisuusperiaate oikeudenkäynnissä › Käsittelyjulkisuus ei suoraan salli oikeudenkäynnin kuvaamista › Kirjallinen käsittely ja julkisuus › Laki oikeudenkäynnin julkisuudesta hallintotuomioistuimissa › Laki oikeudenkäynnin julkisuudesta yleisissä tuomioistuimissa › Oikeudenkäynnin julkisuus hallintotuomioistuimissa › Oikeudenkäynnin julkisuus on lähtökohta prosessissa › Oikeudenkäynnin julkisuus yleisissä tuomioistuimissa › Oikeudenkäyntiasiakirjojen julkisuus › Rikosoikeudenkäynnin julkisuus prosessin lähtökohtana › Rikosoikeudenkäyntiin liittyvien asiakirjojen julkisuus ja salassapito › Suullinen käsittely tuomioistuimessa › Tiedottaminen tuomioistuinten ratkaisuista Näytä lisää »

References: Tuomioistuin 
 tuomioistuin 
 Tuomioistuin 
 Tuomioistuin 
 Tuomioistuin 
 Tuomioistuin